Beurse – Internasionale Vereniging vir Afrikaans
Departemente en dosente
Beursmoontlikhede vir voorgraadse en nagraadse Afrikaanssprekende studente, studente wat Afrikaans as onderrigtaal kies of studente in die vakgebied Afrikaans en Nederlands.
Atterbury Trust Studiebeurs
Wie kan aansoek doen?
Afrikaanssprekende voorgraadse en nagraadse studente.
Beursbeskrywing en kriteria
Sluit klas- en boekgeld in. Jaarliks hernieubaar indien alle vakke geslaag word. Kandidate wat aan kriteria voldoen, sal vir ’n onderhoud genooi word.
Solidariteit Helpende Hand Studiefondssentrum
Verdienstelike voorgraadse of nagraadse studente kom in aanmerking vir ’n gedeeltelike rentevrye studielening.
Lede van Solidariteit en ondersteuners van Helpende Hand kom ook in aanmerking. Die rentevrye studielening word terugbetaal sodra die student begin werk.
Die ROF fokus spesifiek op Afrikaanssprekende studente wat hulleself as onderwysers bekwaam of studente wat bevoeg is om in Afrikaans onderrig te gee.
Hulp word in die vorm van ’n leningsbeurs verleen. Die lening word vir ’n jaar teen die Absa Prima rentekoers (minus 2%) aan die student toegestaan. Hierdie lening kan egter aan die hand van jaareinde akademiese uitslae volgens ’n glyskaal grootliks tot 50% in ’n beurs omskep word. Die beursleninghouer moet egter aansoek doen vir die omskakeling om daarvoor te kwalifiseer.
ATKV-studiebeurs – Voorgraadse studiebeurs
Voorgraadse studente wat tersiêre studies wil onderneem.
Voorgraadse studente wat onderneem om ’n studiekursus in Afrikaans by ’n Suid-Afrikaanse tersiêre instelling te volg. Aanvanklike beurskandidate moet volle matrikulasievrystelling hê sowel as ’n gemiddelde A-simbool. Twee beurse ter waarde van R20 000 word toegeken.
ATKV-studiebeurs – Nagraadse studiebeurs
ATKV-lede en hulle kinders wat voltyds of deeltyds aan ’n goedgekeurde en erkende tersiêre instelling studeer.
Verdienstelike voltydse nagraadse studente op honneurs- en meestersgraadvlak. Voorgraadse studies (B- of gelykwaardige graad) moet reeds voltooi wees en ’n gemiddelde prestasiepunt van minstens 70% moet behaal word. Een beurs ter waarde van R25 000 word jaarliks toegeken.
Die lening beloop ’n maksimum van R15 000 per jaar en rente word teen 3% per jaar gedurende die studietydperk en 8% per jaar na die studietydperk bereken.
Suider-Afrikaanse Vereniging vir Neerlandistiek (SAVN) studiebeurs
Voorgraadse en nagraadse studente wat die Neerlandistiek bestudeer.
Toekenning van beurse word gedoen na gelang van punte behaal, die komponent Nederlands in voorgenome studie en die beskikbare begroting .
Van Ewijck-Stigting beurse en stipendia
Voorgraadse en nagraadse studente van Nederlandse afkoms, of studente wat in die Nederlandse taal-, letterkunde of kultuurgeskiedenis studeer.
Studente van Nederlandse afkoms moet kan beyws dat hulle vader of moeder in Nederland gebore is. ’n Paspoort of geboortesertifikaat is hiervoor voldoende. Persone wat akademiese navorsing onderneem met ’n Nederlandse verbintenis kom ook in aanmerking. Hierdie navorsing of nagraadse studie sluit studies aan Nederlandse universiteite of goedgekeurde Nederlandse instellings in.
Voltydse senior taalkundestudente wat in hulle finale voorgraadse studiejaar is of voltydse/deeltydse taalkundestudente wat vir ŉ honneursgraad ingeskryf is aan ’n Suid-Afrikaanse universiteit.
Die beurs het ten doel om studente aan te moedig om te spesialiseer in teoretiese, historiese, beskrywende en/of toegepaste Afrikaanse taalkunde.
Die beurs beloop hoogstens R8 000 vir voorgraadse studente en hoogstens R10 000 vir nagraadse studente. Beurse word eenmalig aan ’n student toegeken.
Suid-Afrikaanse Akademie vir Wetenskap en Kuns-beurs
Finansiële steun vir Magister- en Doktorsgraadstu-dente in enige studierigting wat hulle proefskrifte in Afrikaans wil skryf.
Proefskrif moet in Afrikaans wees. Voorkeur word gegee aan kandidate wat voltyds studeer. Magisterbeurse tot ’n eenmalige maksimum van R60 000 en registrasiegeld vir twee opeenvolgende studiejare is betaalbaar. Doktorsgraadbeurse tot ’n maksimum van R120 000 en registrasiegeld vir twee opeenvolgende studiejare is betaalbaar.
Nagraadse UP- en UWK-studente wat die Neerlandistiek bestudeer.
Inligting intern beskikbaar (UP en UWK).
(Nederlandse) Taalunie Onderzoekbeurzen
Nagraadse studente in die Neerlandistiek wat ’n studiereis na Nederland of Vlaandere onderneem.
Maksimaal €1 000 per maand vir ses maande lank wat verblyf- en reiskostes insluit.
Stigting Studiefonds vir Suid-Afrikaanse Studente (SSF)
Beurse word verskaf aan Suid-Afrikaanse studente wat vir ’n tydperk van drie tot ses maande aan uitruilprogramme tussen Nederlandse en Suid-Afrikaanse universiteite of navorsingsinstellings deelneem om ’n Meesters- of Doktorsgraad by hul tuisuniversiteit in Suid-Afrika te behaal.
Fonds Neerlandistiek Suider-Afrika
Navorsers en opvoeders in die Neerlandistiek
Finansiële ondersteuning word deur die Fonds Neerlandistiek Suider-Afrika aan die Universiteit Stellenbosch beskikbaar gestel vir boekpublikasies (publikasiesubsidies) oor die Neerlandistiek, die organisering van wetenskaplike byeenkomste (kongresse en simposia) oor die Neerlandistiek en die aankoop van onderrigmiddele op die gebied van Neerlandistiek.
Navorsingstrust van die Erfenisstigting
Navorsers op die gebied van Afrikaner- en Afrikaansverwante onderwerpe. Aansoeke van die volgende aard word nie oorweeg nie: fiksie, familiegeskiedenis (behalwe as dit oor genealogie as wetenskap handel), universiteitsregistra-siefooie, kongresbywoning en kapitale projekte.
Die navorsing moet aan streng akademiese vereistes voldoen en die resultate moet verkieslik in Afrikaans wees.
FirstRand Laurie Dippenaar Beurs vir nagraadse studie in die buiteland
Nagraadse studente in enige vakdissipline wat in die buiteland wil studeer.
Enige verdienstelike nagraadse student in enige vakdissipline wat in die buiteland wil studeer. Die enigste kriteria vir die beurs is uitnemendheid. Beursaansoekers wat jonger as 35 jaar is kry voorkeur. Die beurs sal slegs toegeken word aan studente wat nog nie vantevore in die buiteland studeer
© IVA 2016 - 2018
Die Internasionale Vereniging vir Afrikaans